
Z A P I S N I K
29. sjednice Vijeća Mjesnog odbora Knežija, održane 22. rujna 2023.. u prostorijama Mjesnog odbora Knežija, Albaharijeva ulica 2, s početkom u 19:08 sati

NAZOČNI ČLANOVI VIJEĆA: Lindijana Jušić, Jelena Holy, Davor Nikolić, Valentina Knežević, Jan Mickovski, Marija Vulić, Snježana Prpić Rudić
 
NENAZOČNI ČLANOVI VIJEĆA: Tomislav Stančić, Zrinka Vrbanus Bajdak
OSTALI NAZOČNI: Nema

	Predsjedava: Valentina Knežević, predsjednica Vijeća
	Zapisnik vodi: Marija Vulić, potpredsjednica Vijeća
		Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora Knežija.
		Vijeće jednoglasno prihvaća tekst zapisnika 28. sjednice Vijeća Mjesnog odbora Knežija, održane 30. kolovoza, 2023., bez izmjena.
		Na prijedlog predsjednice Vijeće jednoglasno utvrđuje

DNEVNI RED:
1) [bookmark: _heading=h.gjdgxs]Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2024.
2) Postavljanje prometnog ogledala u Ulici Ćire Truhelke nasuprot parkirališta istočno od zgrade Kalinovica 3
3) Izmještanje zelenog otoka s lokacije Horvaćanska cesta 9 
4) Pitanja, prijedlozi i obavijesti

Ad. 1. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2024.
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi

Z A K LJ U Č A K
o prijedlozima za programe Gradskog ureda za obnovu, 
izgradnju, prostorno uređenje, graditeljstvo i
komunalne poslove  u 2024.
1. Vijeće Mjesnog odbora Knežija predlaže da se sljedeće akcije uvrste u programe Gradskog ureda za obnovu, izgradnju, prostorno uređenje, graditeljstvo i komunalne poslove u 2024.:
· uređivanje zelene površine u Prozorskoj ulici 11-13 istočno, k.č.br. 4893/2
 k.o. Trešnjevka - popločavanje staze i postava klupa
· izgradnja i uređenje nogostupa za prolaz pješaka pokraj kioska Tiska u     
Ujevićevoj ulici sjeverno od kbr. 15
· postavljanje zdenca za vodu u parku za pse, Zadarska ulica
· sanacija betonskih ploča i stepenica između Ulice Ludovika Zelenka i Poljane   
Josipa Brunšmida 2, 7, 8 i 9.
2. Zaključak dostaviti Vijeću Gradske četvrti Trešnjevka - jug.
Ad. 2. Postavljanje prometnog ogledala u Ulici Ćire Truhelke nasuprot parkirališta istočno od zgrade Kalinovica 3
[bookmark: _Hlk145058016]Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi

Z A K LJ U Č A K
o postavljanju prometnog ogledala u Ulici Ćire Truhelke 
nasuprot parkirališta istočno od zgrade Kalinovica 3
1. Vijeće Mjesnog odbora Knežija razmatralo je podnesak G. H. kojim se traži postavljanje prometnog ogledala u Ulici Ćire Truhelke nasuprot parkirališta istočno od zgrade Kalinovica 3.
2. Vijeće predlaže da nadležni Gradski ured za mjesnu samoupravu, promet, civilnu zaštitu i sigurnost, Sektor za promet izvrši izvid na predmetnoj lokaciji te utvrdi opravdanost zahtjeva.
3. Zaključak dostaviti Vijeću Gradske četvrti Trešnjevka – jug.

Ad.3. Izmještanje zelenog otoka s lokacije Horvaćanska cesta 9 
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi

Z A K LJ U Č A K
o izmještanju spremnika za papir (zvono) 
sa lokacije Horvaćanska cesta 9 
1. Vijeće 	Mjesnog odbora Knežija razmatralo je prijedlog člana Vijeća Jana Mickovskog o izmještanju spremnika za papir (zvono) sa lokacije Horvaćanska cesta 9.
2. Vijeće je suglasno sa izmještanjem spremnika za papir (zvono) sa predmetne lokacije te će o tome obavijestiti Zagrebački holding d.o.o. Podružnicu Čistoća.
3. Zaključak dostaviti Vijeću Gradske četvrti Trešnjevka - jug.

Ad. 4. Pitanja, prijedlozi i obavijest
		Članovi Vijeća Mjesnog odbora Knežija traže hitan očevid predstavnika stanara i Podružnice Čistoća na lokacijama Horvaćanaska cesta 21, 23, 23a, 25 i 27  kako bi se pronašao adekvatan način zbrinjavanja otpada na predmetnim adresama.
Dovršeno u  20:11 sati.

KLASA: 024-08/23-003/1712
URBROJ: 251-13-11-15/005-23-3
Zagreb, 22. rujna 2023.

Zapisnik sastavila: 							
    Marija Vulić
                                 			                                                  Predsjednica
                        Vijeća Mjesnog odbora 
            Knežija
[bookmark: _GoBack]                 Valentina Knežević, v.r.


Izvješće o glasovanju na 29. sjednici VMO Knežija, 22.09.2023.

